Yang Hormat Dato’ Sri **Khairuddin bin Abu Hassan** atau **Abang K** (lahir; 1968) ialah seorang ahli perniagaan dan ahli politik Malaysia.

Dato' Sri Khairuddin berasal dari Bukit Mertajam, Seberang Perai, Pulau Pinang. Beliau merupakan suami kepada pelakon Datin Sri Umie Aida dan mempunyai dua orang anak.

Sepupu Anwar Ibrahim
--------------------

Khairuddin merupakan anak saudara Sulaiman Palestin, seorang pemimpin Pertubuhan Kebangsaan Melayu Bersatu (UMNO) yang pernah bertanding jawatan Presiden UMNO menentang Tun Hussein Onn. Khairuddin juga adalah sepupu kepada Anwar Ibrahim. Sulaiman Palestin dikatakan pernah menasihatkan Tun Dr Mahathir Mohamad agar tidak melantik Anwar sebagai Perdana Menteri Malaysia.[*perlu rujukan*] Nama Sulaiman Palestin melonjak selepas membangkitkan isu Freemason dalam UMNO.[*perlu rujukan*]

Dalam Kes liwat Anwar Ibrahim I, nama Khairuddin Abu Hassan muncul beberapa kali turun naik mahkamah bersama Umi Hafilda Ali dan Khalid Jafri.[*sumber tak boleh dipercayai?*] Anwar Ibrahim adalah juga anak saudara Sulaiman Palestin. Khairuddin adalah penerbit buku kontroversi, *50 Dalil Kenapa Anwar Ibrahim Tidak Boleh Jadi PM*. Beliau juga merupakan adik kepada Dato Khalid iaitu suami Dato Siti Nurhaliza.

Saman Bacaria
-------------

*Bernama* melaporkan Ummi Hafilda Ali dan Khairuddin Abu Hassan menyaman akhbar tabloid *Bacaria* kerana menyiarkan artikel berunsur fitnah yang mendakwa mereka sudah berkahwin. Mereka menuntut ganti rugi RM10 juta daripada Karangkraf Sdn Bhd, Ultimate Print Sdn Bhd dan Media Network Sdn Bhd yang dinamakan sebagai defendan melalui saman yang difailkan pada 8 April.[*bila?*] Artikel fitnah itu bertajuk "Ummi Hafilda Nikah" disiarkan oleh *Bacaria* pada 13 Mac 1999. Reputasi mereka dikatakan terjejas sebagai manusia yang baik, usahawan dan saksi dalam kes Anwar.[*sumber tak boleh dipercayai?*]

Saman Khalid Ibrahim
--------------------

Pada 24 November,[*bila?*] Khairuddin melantik peguam untuk saman malu berjumlah RM500 juta ke atas Menteri Besar Selangor, Tan Sri Abdul Khalid Ibrahim dan kerajaan Negeri Selangor.[*sumber tak boleh dipercayai?*] *Sinar Harian* melaporkan, selaku Ahli Lembaga Pengarah LBCN Development Sdn Bhd, Khairuddin akan mengambil tindakan saman malu RM500 juta ke atas Abdul Khalid dan Kerajaan Negeri berhubung kenyataan biadab dan tidak bertanggungjawab tanpa usul periksa. Tindakan ini ada kaitan dengan kenyataan akhbar Abdul Khalid bertajuk ‘Tanah Hilang, Rumah Tak Dapat’.[*perlu rujukan*]

Bernikah di hadapan Baitullah
-----------------------------

Majlis risikan Umie Khalsum Rahmad diadakan di rumah Erma Fatima di Taman Melawati, Ulu Klang.[*sumber tak boleh dipercayai?*]

Mereka berkahwin di tanah suci Mekah dengan latar belakang Baitullah. Rombongan 20 orang pergi ke Mekah. Mereka kembali ke Malaysia pada 18 Mac 2010. Majlis resepsi diadakan pada 28 Mac 2010. Majlis diadakan di One World Hotel dengan dihadiri seramai 1200 orang tetamu termasuk jemputan khas Tun Dr. Mahathir Mohammad dan isteri, Tun Dr. Siti Hasmah Mohd Ali.[*perlu rujukan*]

Kerjaya politik
---------------

Khairuddin meletakkan jawatan sebagai Ketua Parti Pejuang Tanah Air (PEJUANG) Wilayah Persekutuan pada 20 Disember 2022. Beliau turut meletakkan jawatan selaku Ahli Majlis Eksekutif Pusat (MEP) berkuat kuasa serta-merta dan pembubaran Ahli Jawatankuasa Majlis Pimpinan Negeri (MPN) Wilayah Persekutuan.

Penghargaan
-----------

* Pahang Darul Makmur
	+ Sri Sultan Ahmad Shah Pahang (SSAP) - **Dato' Sri** (2012)
	+ Darjah Indera Mahkota Pahang (DIMP) - **Dato'**

* Malaysia
	+ Panglima Jasa Negara (PJN) - **Datuk** (2019)

Rujukan
-------

1. ↑
2. ↑  Beza Khairuddin Abu Hassan dulu dan sekarang
3. ↑  Datuk K suami Umi Aida?
4. ↑  Pernikahan Umie Aida Di Masjidil Haram, Mekah
5. ↑  []
6. ↑  Case of the two K's
7. ↑  Khairuddin letak jawatan dalam Pejuang